GEN224: สัมภาษณ์เรื่องราวของผู้คนที่เข้ามาใช้ชีวิตในเมือง

**ชื่ออะไร ทำอาชีพอะไร พื้นเพเป็นคนที่ไหน**

ป้าชื่อป้าอ้วน ทำอาชีพเป็นหมอนวด ตอนนี้ก็ทำอยู่ร้านคนเดียว ทำแค่อาชีพนวดอย่างเดียวเป็นอาชีพหลัก ส่วนพื้นเพป้าก็เป็นคนเชียงใหม่ เกิดที่เชียงใหม่ โตที่เชียงใหม่ แล้วก็ย้ายมากรุงเทพ ตอนปี 55

**ย้ายมาทำอะไรในเมืองแห่งนี้**

ป้าย้ายมาเพราะ ส่งลูกมาเรียนที่กรุงเทพ เลยจำเป็นต้องมาอยู่กับลูกด้วย แล้วก็ประกอบอาชีพนวด ส่งลูกเรียน

**ชีวิตของป้าอ้วนในเมืองเป็นอย่างไร**

สมัยที่ย้ายมาใหม่ๆ รายได้ก็ดี อยู่ได้ ส่งลูกเรียนได้สบาย แต่พอมีโควิด ก็หนักขึ้นเดี๋ยวนี้ ส่วนใหญ่ทำอาชีพนวดเป็นอาชีพหลักไม่ค่อยได้แล้ว ต้องทำถึงสองงานถึงจะรอด ตอนนี้ก็ดีขึ้นแล้ว หมอนวดส่วนใหญ่ก็เริ่มกลับมาทำงานนวดกันแล้ว แต่อาจจะเป็น การมานวดแบบครั้งคราวหลังทำงานประจำเสร็จ

**ก่อนย้ายเข้ามาป้าอ้วนมองเมือง อย่างไร**

ก่อนที่จะย้ายเข้ามา สมัยนั้น เทคโนโลยีก็ไม่ได้ดีขนาดนี้ ข่าวอะไรก็ค่อนข้างน่ากลัว มีแก้งลักเด็กบ้าง โจรปล้นชิงทรัพบ้างป้าก็กลัว เลยไม่กล้าให้ลูกมาคนเดียว ป้าเลยต้องมาด้วย แล้วก็จะมีเรื่อง ค่าครองชีพที่สูง ตอนแรกป้าก็กลัวว่า จะส่งลูกเรียนไม่ไหว กลัวมีเงินไม่พอ

**ตอนนี้ป้าอ้วนมองเมืองที่อยู่ปัจจุบัน อย่างไร**

แต่พอมาอยู่จริง ชีวิตในเมืองก็ไม่ได้เป็นเหมือนในข่าวเสมอ ค่าครองชีพก็ไม่ได้แพงไปกว่าเชียงใหม่เลย แต่ความเป็นคนเมือง ป้ารู้สึกยังมีควาเห็นแก่ตัวกันอยู่ เหมือนก่อนหน้านี้ ป้าก็ทำงานประจำมาก่อน แล้วต้องทำงาน ร่วมกับบริษัทจากกรุงเทพ ซึ่งป้าเป็นหัวหน้า แล้วต้องจัดการกับคน แล้วมันเป็นอะไรที่ปวดหัวมาก ป้าเลยรู้สึกว่าชีวิตในเมือง คนต่างกับต่างจังหวัดพอสมควร พอป้ามาอยู่จริงก็ จริงอย่างที่คิดนะ เพราะ คนมันอยู่กันเยอะ ต้องแย้งชิงกัน ทำอะไรก็ต้องรีบทำ

**ป้าอ้วนวาดฝันอนาคตของชีวิตเมืองอย่างไร**

ป้าอยากให้คนในเมืองรักกันมากขึ้น ไม่แก่งแย้งชิงกัน ไม่เห็นแก่ตัว และป้าคิดว่า ในอนาคตเทคโนโลยีคงทำให้เราสดวกสบายมากกว่านี้ ทั้งเรื่องความเป็นอยู่ และการเดินทาง